ΚΑΝΟΝΙΣΜΟΣ (ΕΟΚ) αριθ. 3074/78 ΤΗΣ ΕΠΙΤΡΟΠΗΣ της 21ης Δεκεμβρίου 1978 περί τέταρτης τροποποιήσεως του κανονισμού (ΕΟΚ) αριθ. 1528/78 "περί τρόπων εφαρμογής του καθεστώτος ενισχύσεως για τις αποξηραμένες ζωοτροφές"

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών(1), και ιδίως το άρθρο 6 παράγραφος 3 και το άρθρο 10,

τον κανονισμό (ΕΟΚ) αριθ. 1417/78 του Συμβουλίου της 19ης Ιουνίου 1978 περί του καθεστώτος ενισχύσεως για τις αποξηραμένες ζωοτροφές(2), και ιδίως το άρθρο 10 παράγραφος 3,

Εκτιμώντας:

ότι το άρθρο 10 του προαναφερθέντος κανονισμού (ΕΟΚ) αριθ. 1417/78 προβλέπει την καθιέρωση ενός πιστοποιητικού συμπληρωματικής ενισχύσεως που ισχύει σε όλη την Κοινότητα- ότι η έναρξη της ισχύος αυτών των κανόνων απαιτεί την υιοθέτηση κοινών διατάξεων σχετικών με τους όρους θεσπίσεως και χρησιμοποιήσεως αυτών των πιστοποιητικών, με τη πρόβλεψη κοινοτικών εντύπων και την πραγματοποίηση μεθόδων διοικητικής συνεργασίας μεταξύ των Κρατών Μελών-

ότι, για λόγους καλής διοικητικής διαχειρίσεως, τα πιστοποιητικά δεν μπορούν να τροποποιηθούν μετά τη χορήγησή τους- ότι, πάντως, σε περίπτωση αμφιβολίας σχετικά με λάθος που καταλογίζεται στον εκδίδοντα οργανισμό και που αφορά τις έννοιες που αναγράφονται στο πιστοποιητικό πρέπει να προβλεφθεί διαδικασία δυνάμενη να οδηγήσει στο να αποσυρθούν λανθασμένα πιστοποιητικά ή αποσπάσματα και να χορηγηθούν διορθωμένοι τίτλοι-

ότι πρέπει συνεπώς να τροποποιηθεί ο κανονισμός (ΕΟΚ) αριθ. 1528/78 της Επιτροπής(3), όπως τροποποιήθηκε τελευταία από τον κανονισμό (ΕΟΚ) αριθ. 2771/78(4)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1528/78 τροποποιείται ως εξής:

1. Τα άρθρα 8 και 9 αντικαθίστανται από τα ακόλουθα κείμενα:

"Άρθρο 8

1. Το πιστοποιητικό συμπληρωματικής ενισχύσεως ισχύει υπό την επιφύλαξη των διατάξεων του άρθρου 9, από την πρώτη ημέρα του μηνός που έπεται της ημερομηνίας της καταθέσεως της αιτήσεως.

2. Η διάρκεια ισχύος του πιστοποιητικού συμπληρωματικού της ενισχύσεως αναφέρεται στο παράρτημα.

Άρθρο 9

Το πιστοποιητικό χορηγείται την εργάσιμη ημέρα που έπεται αυτής της καταθέσεως της αιτήσεως, μετά την 13η ώρα και εφ' όσον ιδιαίτερα μέτρα δεν έχουν ληφθεί σε αυτό το διάστημα βάσει του άρθρου 12 του κανονισμού (ΕΟΚ) αριθ. 1417/78."

2. Τα επόμενα άρθρα 9α έως 9στ προστίθενται:

"Άρθρα 9α

1. Η αίτηση του πιστοποιητικού συμπληρωματικής ενισχύσεως που αναφέρεται στο άρθρο 10 του κανονισμού (ΕΟΚ) αριθ. 1417/78 απευθύνεται ή κατατίθεται στον αρμόδιο οργανισμό. Δύναται να υποβάλλεται με επιστολή τηλεγραφικώς ή με τηλετύπημα.

2. Επί ποινή απορρίψεως, η αίτηση περιλαμβάνει:

α) το όνομα, το επώνυμο, την πλήρη διεύθυνση του αιτούντος-

β) την περιγραφή του προϊόντος-

γ) το καθαρό βάρος του προϊόντος ως έχει.

3. Η αίτηση απορρίπτεται εάν η ασφάλεια που προβλέπεται στο άρθρο 10 δεν έχει κατατεθεί ή αιτιολογηθεί στον αρμόδιο οργανισμό την ημέρα της καταθέσεως της αιτήσεως το αργότερο στις 16.00 μ.μ.

4. Ως ημέρα καταθέσεως της αιτήσεως πιστοποιητικού νοείται:

α) εάν η αίτηση κατατίθεται στον αρμόδιο οργανισμό, η ημέρα κατά την οποία η κατάθεση αυτή λαμβάνει χώρα, υπό τον όρο ότι η κατάθεση να πραγματοποιείται το αργότερο στις 14 μ.μ.-

β) εάν η αίτηση υποβάλλεται με επιστολή ή με τηλετύπημα στον αρμόδιο οργανισμό, η ημέρα παραλαβής τους από αυτόν τον τελευταίο, υπό τον όρο η παραλαβή αυτή να πραγματοποιείται το αργότερο στις 16.00 μ.μ.-

γ) εάν η αίτηση υποβάλλεται τηλεγραφικά στον αρμόδιο οργανισμό, η ημέρα της παραλαβής του τηλεγραφήματος από αυτόν τον τελευταίο, υπό τον όρο το τηλεγράφημα αυτό να έχει καταχωρηθεί στο γραφείο του εκπέμποντος τηλεγραφείου το αργότερο στις 16.00 μ.μ. και να έχει περιέλθει στον αρμόδιο οργανισμό το αργότερο στις 17.30 η ώρα.

5. Οι αιτήσεις πιστοποιητικού που παραλαμβάνονται είτε σε ημέρα μη εργάσιμη για τον αρμόδιο οργανισμό είτε σε ημέρα εργάσιμη γι' αυτόν αλλά μετά τις ανωτέρω σημειούμενες ώρες, θεωρούνται ότι έχουν κατατεθεί την επομένη εργάσιμη ημέρα.

6. Οι ώρες ορίου αποδοχής των αιτήσεων που καθορίζονται στον παρόντα κανονισμό:

- μετατίθενται εμπρός κατά μία ώρα στην Ιρλανδία και το Ηνωμένο Βασίλειο στο διάστημα που δεν εφαρμόζεται σε αυτά τα Κράτη Μέλη η θερινή καλούμενη ώρα,

- μετατίθεται πίσω κατά μία ώρα στα άλλα κράτη όταν αυτά εφαρμόζουν τη θερινή καλούμενη ώρα.

Άρθρο 9β

Τα δικαιώματα που απορρέουν από το πιστοποιητικό μπορούν να μεταβιβασθούν από το δικαιούχο του πιστοποιητικού στη διάρκεια της ισχύος αυτού του τελευταίου. Η μεταβίβαση αυτή που δεν μπορεί να γίνει παρά μόνο υπέρ ενός εκδοχέως για κάθε πιστοποιητικό, αφορά στις ποσότητες που δεν έχουν ακόμη καταλογισθεί στο πιστοποιητικό.

Η μεταβίβαση δεν ισχύει παρά μόνο για τις ποσότητες που εξέρχονται από την επιχείρηση μεταποιήσεως του εκδοχέως από την πρώτη ημέρα του μηνός που έπεται της εγγραφής στο πιστοποιητικό, από τον εκδίδοντα το πιστοποιητικό οργανισμό, του ονόματος και της διευθύνσεως του εκδοχέως και της ημερομηνίας αυτής της εγγραφής, πιστοποιουμένης με την υπογραφή του εκχωρούντος και την απόθεση της σφραγίδος του οργανισμού.

Η εγγραφή αυτή επέρχεται μετά από αίτηση του δικαιούχου. Ο εκδοχεύς δεν μπορεί να μεταβιβάσει το δικαίωμά του ούτε να το αντεπιστρέψει στο δικαιούχο.

Άρθρο 9γ

1. Οι μνείες που γίνονται στα πιστοποιητικά δεν μπορούν να τροποποιηθούν μετά τη χορήγησή τους.

2. Σε περίπτωση αμφιβολίας ως προς την ακρίβεια των μνειών που υπάρχουν στο πιστοποιητικό, αυτό επαναποστέλλεται στον εκδίδοντα το πιστοποιητικό οργανισμό, με πρωτοβουλία του ενδιαφερομένου ή της αρμοδίας υπηρεσίας του ενδιαφερομένου Κράτους Μέλους.

Εάν ο εκδίδων το πιστοποιητικό οργανισμός κρίνει ότι πληρούνται οι όροι διορθώσεως, αποσύρει το πιστοποιητικό και εκδίδει, χωρίς καθυστέρηση, ένα διορθωμένο πιστοποιητικό - επί του νέου αυτού εγγράφου, το οποίο περιλαμβάνει τη μνεία "πιστοποιητικό διορθωμένο την.." σε κάθε αντίτυπο αναφέρονται κατά περίπτωση οι προηγούμενες καταχωρήσεις.

Εάν ο εκδίδων οργανισμός δεν κρίνει αναγκαία τη διόρθωση του πιστοποιητικού, θέτει επ' αυτού τη μνεία "επαληθευθέν την...", καθώς και τη σφραγίδα του.

3. Ο δικαιούχος είναι υποχρεωμένος να παραδώσει το πιστοποιητικό στον εκδίδοντα το πιστοποιητικό οργανισμό, μετά από αίτηση αυτού του οργανισμού.

Στις περιπτώσεις που οι αρμόδιες εθνικές υπηρεσίες επιστρέψουν ή παρακρατούν το αμφισβητούμενο έγγραφο σύμφωνα προς τις διατάξεις του παρόντος άρθρου, οι υπηρεσίες αυτές παραδίδουν στον ενδιαφερόμενο μίαν έγγραφη απόδειξη παραλαβής μετά από αίτησή του.

Άρθρο 9δ

1. Το πιστοποιητικό συμπληρωματικής ενισχύσεως συντάσσεται σε έντυπα σύμφωνα προς τα προσαρτώμενα πρότυπα που ευρίσκονται στο παράρτημα του παρόντος κανονισμού- τα έντυπα αυτά πρέπει να συμπληρούνται σύμφωνα με τις υποδείξεις που περιλαμβάνονται εκεί και τις διατάξεις του παρόντος κανονισμού.

2. Τα έντυπα των πιστοποιητικών αποτελούνται από ένα πρωτότυπο που προορίζεται για τον αιτούντα και ένα αντίγραφο που προορίζεται για τον εκδίδοντα οργανισμό.

3. Τα έντυπα εκτυπώνονται σε άσπρο χαρτί, και όχι μηχανογραφημένο έντυπο, το οποίο προορίζεται για γραφή και ζυγίζει μεταξύ 40 και 50 γραμμαρίων ανά τετραγωνικό μέτρο. Το σχήμα τους είναι 210 x 297 χιλιοστά.

Η διάταξη των εντύπων τηρείται αυστηρά.

4. Τα Κράτη Μέλη αναλαμβάνουν την εκτύπωση των εντύπων.

Κάθε έντυπο έχει μνεία που υποδεικνύει το όνομα και τη διεύθυνση του τυπογράφου ή ένα σήμα που να επιτρέπει την αναγνώρισή του. Κατά το χρόνο της χορηγήσεως του πιστοποιητικού αυτό εφοδιάζεται με έναν αριθμό που τους δίδει ο εκδίδων οργανισμός.

Του αριθμού προηγούνται το ή τα ακόλουθα γράμματα ανάλογα με τη χώρα χορηγήσεως του εγγράφου: B για το Βέλγιο, D για τη Γερμανία, DK για τη Δανία, F για τη Γαλλία, I για την Ιταλία, IR για την Ιρλανδία, L για το Λουξεμβούργο, NL για τις Κάτω Χώρες και UK για το Ηνωμένο Βασίλειο.

5. Τα έντυπα συμπληρούνται στη γραφομηχανή. Εκτυπώνονται και συμπληρούνται σε μία από τις επίσημες γλώσσες της Κοινότητος, υποδεικνυομένη από τις αρμόδιες αρχές του Κράτους Μέλους στο οποίο έχει υποβληθεί η αίτηση πιστοποιητικού.

6. Τα εκτυπώματα των σφραγίδων των εκδιδόντων οργανισμών και αρχών καταλογισμού τίθενται σε μεταλλική σφραγίδα, κατά προτίμηση από χάλυβα.

7. Εφ' όσον είναι ανάγκη, οι αρμόδιες αρχές των ενδιαφερομένων Κρατών Μελών μπορούν να απαιτούν τη μετάφραση των πιστοποιητικών στην ή σε μία από τις επίσημες γλώσσες τους.

8. Σε περίπτωση απωλείας πιστοποιητικών, οι εκδίδοντες οργανισμοί μπορούν κατ' εξαίρεση να χορηγήσουν στον ενδιαφερόμενο ένα διπλό αντίγραφο (dublicata) αυτών των εγγράφων, συνταχθέν και προβλεπόμενο όπως και τα πρωτότυπα και φέρον σαφώς τη μνεία "Διπλούν αντίγραφο" (dublicata) επί του πρωτοτύπου καθώς και επί του αντιγράφου. Στην περίπτωση χορηγήσεως ενός διπλού αντιγράφου (dublicata) του πιστοποιητικού, οι εκδίδοντες οργανισμοί ενημερώνουν αμέσως τους εκδίδοντες οργανισμούς των άλλων Κρατών Μελών για τη χορήγηση αυτού του διπλού αντιγράφου (dublicata).

Άρθρο 9ε

Σε περίπτωση αμφιβολίας ως προς την αυθεντικότητα του πιστοποιητικού ή των μνειών και των επικυρώσεων δια υπογραφής που περιέχονται σε αυτό, οι αρμόδιες εθνικές υπηρεσίες αποστέλλουν το υπό αμφισβήτηση έγγραφο ή μία φωτοτυπία αυτού του εγγράφου στις ενδιαφερόμενες αρχές για έλεγχο. Μπορεί να συμβεί το ίδιο όσον αφορά τη δειγματοληψία- στην περίπτωση αυτή δεν αποστέλλεται παρά μία φωτοτυπία του τίτλου.

Στις περιπτώσεις που οι αρμόδιες εθνικές υπηρεσίες αποστέλλουν το αμφισβητούμενο έγγραφο σύμφωνα προς τις διατάξεις του προηγουμένου εδαφίου, μετά από αίτηση του ενδιαφερομένου, οι υπηρεσίες αυτές που παραδίδουν μία έγγραφη απόδειξη παραλαβής.

Άρθρο 9στ

1. Στο βαθμό που αυτό είναι αναγκαίο για την καλή εφαρμογή του παρόντος κανονισμού, οι αρμόδιες αρχές των Κρατών Μελών κοινοποιούν μεταξύ τους τις πληροφορίες τις σχετικές με τα πιστοποιητικά καθώς και με τις ανωμαλίες και τις παραβάσεις που τα αφορούν.

2. Τα Κράτη Μέλη κοινοποιούν στην Επιτροπή, στην αρχή κάθε εξαμήνου και για πρώτη φορά στη διάρκεια του μηνός Ιουλίου 1979, κατάσταση αναφέρουσα τον αριθμό και τη φάση των ανωμαλιών και παραβάσεων περί των οποίων έχουν λάβει γνώση στη διάρκεια του προηγουμένου εξαμήνου.

3. Τα πιστοποιητικά που χορηγούνται κανονικά, οι μνείες και επικυρώσεις δια υπογραφης που τίθενται από τις αρχές ενός Κράτους Μέλους έχουν, σε κάθε ένα από τα άλλα Κράτη Μέλη, τα ίδια νομικά αποτελέσματα με αυτά που ευρίσκονται στα χορηγούμενα έγγραφα καθώς και στις μνείες και επικυρώσεις δια υπογραφής που έχουν τεθεί από τις αρχές αυτών των Κρατών Μελών.

4. Τα Κράτη Μέλη κοινοποιούν στην Επιτροπή τον κατάλογο και τις διευθύνσεις των εκδιδόντων οργανισμών των πιστοποιητικών.

Η Επιτροπή δημοσιεύει αυτά τα στοιχεία στην Επίσημη Εφημερίδα των Ευρωπαϊκών Κοινοτήτων.

Τα Κράτη Μέλη κοινοποιούν επίσης στην Επιτροπή τα εκτυπώματα των επισήμων σφραγίδων και, κατά περίπτωση, των χαρτοσήμων των αρχών που έχουν κληθεί να παρέμβουν. Η Επιτροπή ενημερώνει αμέσως τα άλλα Κράτη Μέλη."

3. Το κείμενο του άρθρου 12 αντικαθίσταται από το ακόλουθο κείμενο:

"Άρθρο 12

1. Για τις αποξηραμένες ζωοτροφές που εξέρχονται κατά τη διάρκεια ενός μηνός, η συμπληρωματική ενίσχυση και η κατ' αποκοπή ενίσχυση που αναφέρεται στο άρθρο 3 του κανονισμού (ΕΟΚ) αριθ. 1117/78 χορηγούνται στην επιχείρηση μεταποιήσεως μετά από αίτηση υποβαλλομένη από αυτή το αργότερο 60 ημέρες μετά από το μήνα εξόδου του προϊόντος της επιχειρήσεως.

2. Η αίτηση κατ' αποκοπή ενισχύσεως που προβλέπεται στο άρθρο 3 του κανονισμού (EΟΚ) αριθ. 1117/78 και η αίτηση συμπληρωματικής ενισχύσεως περιλαμβάνουν τουλάχιστον:

- το όνομα, το επώνυμο, τη διεύθυνση και την υπογραφή του αιτούντος,

- την ποσότητα για την οποία ζητείται κάθε ενίσχυση,

- το μήνα, στη διάρκεια του οποίου η ποσότητα αυτή εξέρχεται της επιχειρήσεως.

3. Εξάλλου, όσον αφορά τη συμπληρωματική ενίσχυση, ο αιτών υποδεικνύει στην αίτηση τις ποσότητες για τις οποίες ζητεί την ενίσχυση καθοριζομένη εκ των προτέρων.

4. Στην περίπτωση που η προκαθοριζομένη ενίσχυση ζητείται, η αίτηση ενισχύσεως:

- συνοδεύεται από πρωτότυπα του ή των σχετικών πιστοποιητικών συμπληρωματικής ενισχύσεως, και

- περιλαμβάνει την ένδειξη του ή των αριθμών πιστοποιητικών επί των οποίων ο αιτών θέλει να γίνεται ο καταλογισμός αναφέροντας επίσης τις ποσότητες.

5. Ο καταλογισμός επί του πρωτοτύπου του πιστοποιητικού αναφέρεται στην ποσότητα των προϊόντων για την οποία ο αρμόδιος οργανισμός αναλαμβάνει την υποχρέωση να πληρώσει τη συμπληρωματική ενίσχυση.

6. Μετά από καταχώρηση και επικύρωση δια υπογραφής, το πρωτότυπο του πιστοποιητικού παραδίδεται χωρίς καθυστέρηση στον ενδιαφερόμενο."

Άρθρο 2

Ο παρών κανονισμός αρχίζει να ισχύει την 1η Ιανουαρίου 1979.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 21 Δεκεμβρίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 142 της 30.5.1978, σ. 1.

(2) ΕΕ αριθ. Ν 171 της 28.6.1978, σ. 1.

(3) ΕΕ αριθ. Ν 179 της 1.7.1978, σ. 10.

(4) ΕΕ αριθ. Ν 332 της 29.11.1978, σ. 43.

ΠΑΡΑΡΤΗΜΑ

ΕΥΡΩΠΑΪΚΕΣ ΚΟΙΝΟΤΗΤΕΣ

ΕΥΡΩΠΑΪΚΕΣ ΚΟΙΝΟΤΗΤΕΣ